ઘણી બધી યુવતીઓને ફેસ પર ફોડકી, ડાઘ, પિંપલ્સની સમસ્યા હોય છે પરંતુ મોટાભાગની સ્ત્રીઓ તેને અવગણતી હોય છે. પરંતુ જો નાની-નાની સમસ્યાનો પહેલા જ હલ કરવામાં ન આવે તો આગળ જઇને મોટુ રૂપ ધારણ કરે છે. ઘણી બધી યુવતીઓને મોઢાની ત્વચા પર કાળા-કથ્થઇ નાના ડાઘ થતા હશે. આવા ડાઘને જો પહેલાં જ ન અટકાવ્યા તો એ વધી જશે અને સારવાર કરાવવી પડશે. તમે સેલિબ્રિટીઝને મેકઅપ વગર જોશો ત્યારે તેમના મોઢાનાં ડાઘ તમને ચોખ્ખાં દેખાતા હશે. તમે એક દિવસ, બે દિવસ, અઠવાડિયુ એને મેકઅપથી છૂપાવી શકો પરંતુ કાયમ માટે છૂપાવુ અશક્ય છે. તમે 24 કલાક તો મેકઅપ કરીને ફરી શકવાના છો નહીં તો પછી એવા ડાઘ ન થાય એવું તરત જ પહેલેથી ધ્યાન રાખો.